Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 836/13/4404	Nové Zámky, 22.11.2013
EEČ : 2-33-167-2013

U Z N E S E N I E

Trestná vec:	obvinený XXXXX 
Trestný čin:	sprenevera podľa § 248 odsek 1 Trestného zákona číslo 140/1961 Zbierky zákonov v znení zákona číslo 613/2004 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: bez pracovného pomeru
Ako predseda záhradkárskej osady „Nitra“ v XXXXX, vyzbieral v presne nezistenom čase za obdobie roku 1993 do septembra 1995 od 45-tich členov osady, ktorí mali pridelené parcely, finančnú sumu spolu vo výške 1991,64 € (60.000,--Sk), z ktorých použil na úhradu nákladov spojených s organizáciou osady sumu 1616,11 € (48.686,80 Sk), zostávajúce peniaze nevrátil členom záhradkárskej osady, použil ich pre vlastnú potrebu, čím poškodeným členom záhradkárskej osady „Nitra“ XXXXX spôsobil spolu škodu vo výške 375,53 € (11.313,20 Sk).

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa bývalého Okresného úradu vyšetrovania Policajného zboru XXXXX ČVS: OUV-XXXXX z 22.04.1997 bolo podľa § 160 odsek 1 Trestného poriadku vznesené obvinenie XXXXX, narodenému XXXXX v Nových Zámkoch, v tom čase trvale bytom XXXXX, XXXXX, pre trestný čin sprenevery podľa § 248 odsek 1 Trestného zákona číslo 140/1961 Zb. v znení neskorších predpisov na tom skutkovom základe, že ako predseda záhradkárskej osady „Nitra“ v XXXXX, vyzbieral v presne nezistenom čase za obdobie roku 1993 do septembra 1995 od 45-tich členov osady, ktorí mali pridelené parcely, finančnú sumu spolu vo výške 1991,64 € (60.000,--Sk), z ktorých použil na úhradu nákladov spojených s organizáciou osady sumu 1616,11 € (48.686,80 Sk), zostávajúce peniaze nevrátil členom záhradkárskej osady, použil ich pre vlastnú potrebu, čím poškodeným členom záhradkárskej osady „Nitra“ XXXXX spôsobil spolu škodu vo výške 375,53 € (11.313,20 Sk).
	
	V priebehu vyšetrovania sa obvineného nepodarilo vypočuť pre jeho neprítomnosť. Boli vykonané výsluchy členov záhradkárskej osady „Nitra“ v XXXXX XXXXX, ktorí mali pridelené parcely a ktorí poskytli finančné prostriedky na výdavky spojené s vytvorením záhradkárskej osady. Trestné oznámenie v tejto veci podal XXXXX v mene Základnej organizácie záhradkárov „Nitra“ XXXXX a poukázal na to, že zo strany členov organizácie boli XXXXX zverené finančné prostriedky, ktorými mal vykonávať úhrady súvisiace so vznikom organizácie, ako aj s jej činnosťou. Zverené finančné prostriedky však XXXXX na tieto účely nepoužil a ani na základe výzvy nepreukázal použitie zverených finančných prostriedkov. 
	V procesnom postavení svedkov - poškodených boli v priebehu vyšetrovania vypočutí XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, st., XXXXX, ml., XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX. 
V procesnom postavení svedkov - poškodených sa nepodarilo vypočuť XXXXX a XXXXX. 
Ďalej boli v procesnom postavení svedkov vypočutí XXXXX a XXXXX.
Na základe vyššie uvedených výsluchov bol potvrdený obsah podaného trestného oznámenia, teda bolo zistené, potvrdené a preukázané, že obvinený XXXXX vyzbieral od členov záhradkárskej osady „Nitra“ XXXXX spolu sumu vo výške 60.000,--Sk a z tejto sumy si prisvojil a použil pre vlastnú potrebu sumu 11.313,20 Sk, ktorá suma vzhľadom na zmenu meny predstavuje sumu vo výške 375,53 €.
Skutočnosť, že obvinený XXXXX sa o sumu 375,53 € obohatil, vyplýva aj z listinných dokladov, ktoré boli do spisového materiálu zadokumentované, pričom ide o faktúry, objednávky a dodacie listy, ako aj o údaje o zaplatených sumách jednotlivými členmi Základnej organizácie záhradkárov „Nitra“ XXXXX a teda aj členmi záhradkárskej osady „Nitra“ XXXXX.
Pre neprítomnosť obvineného XXXXX bolo uznesením vyšetrovateľa bývalého Okresného úradu vyšetrovania PZ XXXXX ČVS: OUV-XXXXX z 20.06.1997 trestné stíhanie prerušené podľa § 173 odsek 1 písmeno a) Trestného poriadku, nakoľko pre jeho neprítomnosť nebolo možné vec náležite objasniť. Od tohto prerušenia trestného stíhania boli príslušníkmi polície vykonávané úkony na zistenie pobytu obvineného, ktoré boli neúspešné. V mesiaci október 2013 bolo zistené, že obvinený XXXXX zomrel dňa 04.10.2013, o čom svedčí aj zadovážený úmrtný list číslo 0183290 z Matričného úradu Mesta XXXXX.  
Vzhľadom na uvedenú skutočnosť pominul dôvod prerušenia tohto trestného stíhania a vyšetrovateľ Okresného riaditeľstva Policajného zboru, Odboru kriminálnej polície XXXXX vydal uznesenie ČVS: XXXXX z 25.10.2013 o pokračovaní v prerušenom trestnom stíhaní. 
Tunajšej okresnej prokuratúre bol dňa 15.11.2013 predložený vyšetrovací spis ČVS: OUV-XXXXX s návrhom vyšetrovateľa Okresného riaditeľstva Policajného zboru, Odboru kriminálnej polície XXXXX na zastavenie trestného stíhania podľa § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného poriadku. 
Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
Z ustanovenia § 9 odsek 1 písmeno d) Trestného poriadku vyplýva, že trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel.    
Vzhľadom k tomu, že obvinený XXXXX zomrel, rozhodla som tak, ako to vyplýva z výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Milevová
prokurátorka